ai4bharat/Pralekha huggingface dataset:
रस्ते वाहतूक आणि महामार्ग मंत्रालय
नितीन गडकरी यांच्या हस्ते भारतीय रेल्वेसा 'रोड ओव्हर ब्रिजेस' च्या संकलन पुस्तिकेचे प्रकाशन
नवी दिल्ली, 3 जून 2022
केंद्रीय रस्ते वाहतूक आणि महामार्ग मंत्री नितीन गडकरी यांनी गुरुवारी भारतीय रेल्वेचे पुलावरील रस्ते अर्थात 'रोड ओव्हर ब्रिजेस'ची माहिती देणाऱ्या संकलन पुस्तिकेचे प्रकाशन केले. या पुस्तिकेत 200 हून अधिक प्रमाणित रेखाचित्रे आहेत.
रेल्वे मंत्री अश्विनी वैष्णव आणि केंद्रीय राज्यमंत्री जनरल व्ही के सिंग यावेळी उपस्थित होते.
आता वेगळ्या मंजुरीशिवाय रस्ते अभियंते ही रेखाचित्रे स्वीकारू शकतात, असे गडकरी यांनी स्पष्ट केले.
यामुळे रस्ते वाहतूक, महामार्ग आणि रेल्वे ही दोन मंत्रालये अडचणमुक्त आणि समन्वयातून बांधकामे करू शकतील, असे गडकरी म्हणाले.
Jaydevi PS/P.Jambhekar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 156
उपराष्ट्रपती कार्यालय
व्यवस्थापन प्रशिक्षण संस्थांनी जागतिक स्तरावरील पद्धतींचा अवलंब करावा – उपराष्ट्रपती
ग्रेट लेक्स इन्स्टिट्यूट ऑफ मॅनेजमेंटच्या दीक्षांत सोहळ्याला केले संबोधित
नवी दिल्ली, 21 मे 2019
जागतिक गुंतवणूकदारांसाठी भारत आकर्षक स्थळ ठरला असल्याचे उपराष्ट्राती एम.व्यंकय्या नायडू यांनी म्हटले आहे. ते आज चेन्नईतल्या ग्रेट लेक्स इन्स्टिट्यूट ऑफ मॅनेजमेंट या संस्थेच्या दीक्षांत सोहळ्याला संबोधित करत होते. व्यवस्थापन प्रशिक्षण संस्थांनी जागतिक स्तरावरील पद्धतींचा अवलंब करुन उच्च दर्जाचे प्रशिक्षण द्यावे, असे उपराष्ट्रपतींनी सांगितले.
विद्यार्थ्यांनी आपले लक्ष्य शैक्षणिक गुणवत्ता प्राप्त करण्यावर केंद्रीत करावे आणि सामाजिक भान असलेले नागरिक व्हावे, असे मार्गदर्शन उपराष्ट्रपतींनी केले. विद्यापीठांच्या परिसरातले वातावरण कुठल्याही बाह्य मुद्यांनी कलुषित झालेले नसावे, असे सांगून देशातल्या 900 पैकी तुरळक अपवाद वगळता, बहुतांश विद्यापीठांमध्ये अशा बाबींपासून मुक्त असल्याबद्दल उपराष्ट्रपतींनी संतोष व्यक्त केला.
व्यवस्थापन केवळ कॉर्पोरेट क्षेत्रापुरता मर्यादित नसून, व्यवस्थापन अभ्यासात ग्रामीण अर्थव्यवस्था, कृषी आणि संलग्न उद्योगही समाविष्ट झाले पाहिजेत, असे उपराष्ट्रपतींनी सांगितले.
पुढील काही वर्षात भारत 5 ट्रिलिअन अमेरिकी डॉलर्सची अर्थव्यवस्था होण्याच्या मार्गावर असताना आर्थिक असंतुलन, शहरी-ग्रामीण दरी, सामाजिक भेदभाव आपण दूर करण्याची गरज आहे. तसेच सर्वोच्च न्यायालय, कॅग, केंद्रीय दक्षता आयोग, संसद आणि राज्य विधिमंडळांसारख्या सर्व संस्थांचा गौरव वृद्धिंगत करण्याची, त्यांचे पावित्र्य जपण्याची गरज उपराष्ट्रपतींनी व्यक्त केली.
N.Sapre/S.Kakade/D.Rane
(Visitor Counter : 125
माहिती आणि प्रसारण मंत्रालय
ख्यातकिर्त गायक पंडीत भीमसेन जोशी यांच्या जन्मशताब्दी वर्षात फिल्म्स डिव्हिजनकडून त्यांच्यावरील चरित्रपटाचे प्रसारण
हिंदुस्थानी संगीताचे पितामह, भारतरत्न पंडित भीमसेन जोशी , यांचे जन्मशताब्दी वर्ष 4 फेब्रुवारी 2021 ते 2022 या कालावधीत भारत सरकार त्यांना अभिवादन म्हणून विविध कार्यक्रमांद्वारे साजरे करणार आहे. या जन्मशताब्दी वर्ष सोहोळ्याचा आरंभ या महान गायकावर फिल्म्स डिव्हिजनने तयार केलेल्या, नामांकित कवी व चित्रपटकार गुलज़ार दिग्दर्शित फिल्मच्या प्रसारणाने होईल. फिल्म्स डिव्हिजनचे संकेतस्थळ व यु-ट्युब वाहिनीवरून या चित्रपटाचे प्रसारण केले जाईल. पुढील वर्षात दूरदर्शन तसेच भारताबाहेरील कार्यक्रमांशिवाय फिल्म्स डिव्हिजनची क्षेत्रीय कार्यालये, गैरसरकारी संस्था व सांस्कृतिक संस्था यांच्या सहकार्याने देशभर या चित्रपटाचे प्रसारण होईल.
पंडित भीमसेन जोशी  हा किराणा घराण्याच्या अलौकिक गायकाचे जीवन व त्यांनी भारतीय शास्त्रीय संगीत परंपरेला आत्मीय ख्यालगायन, भजन व अभंग तसेच आपल्या अजोड आवाजाने दिलेल्या योगदानाचा आलेख आहे. पंडित भीमसेन जोशी यांनी अनेक चित्रपटांसाठीही गायन केले आहे. अनकही या चित्रपटासाठी सर्वोत्कृष्ट पार्श्वगायक म्हणून त्यांनी राष्ट्रीय पुरस्कारावर मोहोर उठवली होती. या माहितीपटाचे 4 फेब्रुवारी 2021 ला https://filmsdivision.org/ वर Documentary of the Week म्हणून तसेच https://www.youtube.com/user/FilmsDivision वर 24 तास प्रसारण होईल.
रस्ते वाहतूक आणि महामार्ग मंत्रालय
रस्ते बांधणीत टाकाऊ प्लॅस्टीकचा वापर
नवी दिल्ली, 9 डिसेंबर 2019
टाकाऊ प्लॅस्टीकचा राष्ट्रीय महामार्गासाठी उपयोग करण्याकरिता प्रोत्साहन देण्यासाठी रस्ते वाहतूक आणि महामार्ग मंत्रालयाने, पाच लाखाहून अधिक लोकसंख्या असलेल्या नागरी विभागाच्या 50 किलोमीटर परिघात त्याचा वापर करण्यासंदर्भात मार्गदर्शक तत्वं जारी केली आहेत. यासंदर्भातल्या कामाचे मूल्यांकन करण्यासाठी किमान दहा किलोमीटर लांबीचा पट्टा प्रायोगिक तत्वावर हाती घ्यावा, असे या मार्गदर्शक तत्वात नमूद करण्यात आले आहे. 2019-20 मधे ‘स्वच्छता ही सेवा’ अभियानांतर्गत, मुख्य संकल्पना म्हणून प्लॅस्टीक कचरा व्यवस्थापन यावर लक्ष केंद्रीत करण्यात येणार आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज राज्यसभेत एका लेखी उत्तरात ही माहिती दिली.
B.Gokhale/N.Chitale/D.Rane
(Visitor Counter : 65
आर्थिक व्यवहार विषयक मंत्रिमंडळ समिती
ईशान्य प्रादेशिक कृषी विपणन महामंडळ लिमिटेडच्या पुनरुज्जीवनाला मंत्रिमंडळाची मंजुरी
77. 45 कोटी रुपयांचे  पुनरुज्जीवन पॅकेज
नवी दिल्ली, 18 ऑगस्ट 2021
पंतप्रधानांच्या अध्यक्षतेखाली केंद्रीय मंत्रिमंडळाच्या आर्थिक व्यवहारविषयक समितीने ईशान्य प्रादेशिक कृषी विपणन महामंडळ लिमिटेडच्या पुनरुज्जीवनासाठी 77.45 कोटी रुपये  नवनिर्माण पॅकेज मंजूर केले आहे. ईशान्य प्रादेशिक कृषी विपणन महामंडळ, ईशान्य क्षेत्र विकास मंत्रालयाच्या प्रशासकीय नियंत्रणाखालील एक केंद्रीय सार्वजनिक क्षेत्र उपक्रम आहे.
फायदे:
हे पुनरुज्जीवन पॅकेज चांगल्या कृषी सुविधा पुरवणे , शेतकऱ्यांना समूहात प्रशिक्षण देणे, सेंद्रीय बियाणे आणि खत पुरवणे, जागतिक बाजारपेठेत ईशान्येकडच्या शेतकऱ्यांच्या उत्पादनांना विविध कार्यक्रमांच्या माध्यमातून चालना देण्यासाठी कापणीनंतरच्या सुविधा, जीआय  नोंदणी इत्यादी विविध नाविन्यपूर्ण योजनांची अंमलबजावणी करण्यासाठी महामंडळाला मदत करेल.
महामंडळाचा महसूल वाढेल आणि स्वेच्छा निवृत्ती व इतर खर्च कमी करण्याच्या उपाययोजनांमुळे आर्थिक भार कमी होईल आणि महामंडळ शाश्वत प्रकारे नफा मिळवू शकेल. भारत सरकारच्या कर्जावरील अवलंबित्व कमी होईल.
रोजगार निर्मितीची क्षमता:
महामंडळाच्या नवनिर्माण योजनेच्या अंमलबजावणीनंतर कृषी क्षेत्रात प्रत्यक्ष आणि अप्रत्यक्ष रोजगार निर्मिती होईल. 33,000 व्यक्तींसाठी रोजगार निर्मिती अपेक्षित आहे.
लक्ष्य:
एफपीओ आणि इतर उत्पादकांना प्रोत्साहन. याशिवाय, बांबू लागवड आणि मधमाशी पालनावर लक्ष केंद्रित करणे, भारत सरकारच्या पंतप्रधान किसान संपदा योजना आणि आत्मनिर्भर भारत योजनेखाली कृषी पायभूत सुविधा निधी, कृषी उडान आणि किसान रेल्वे यांसारख्या इतर योजनांचा लाभ घेऊन ई कॉमर्सच्या माध्यमातून विक्री करता येऊ शकेल. उच्च मूल्य सेंद्रिय पिकांशी संबधित शेतकरी आणि उद्योजक यांच्यात दुवा, "NE Fresh" आणि "ONE"  यासारख्या स्वतःच्या ब्रैंड अंतर्गत फ्रँचायझी संकल्पनेखाली तसेच नाफेड, ट्रायफेड इत्यादींद्वारे किरकोळ दुकाने सुरू करणे देखील सुरू करण्याचे नियोजन आहे.S.Patil/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रस्ते वाहतूक आणि महामार्ग मंत्रालय
राष्ट्रीय महामार्ग 275 च्या बेंगळुरू निदघट्टा विभागाच्या सहा पदरीकरणाचे काम अनेक आश्वांसनासह प्रगतीपथावर: केंद्रीय रस्ते वाहतूक आणि महामार्ग मंत्री नितीन गडकरी
जगातील सर्वोत्तम पायाभूत सुविधांच्या उभारणीवर 21व्या शतकातील नव भारताचा भर आहे, हे लक्षात घेऊनच राष्ट्रीय महामार्ग 275 च्या बंगळुरू निदघट्टा विभागाच्या सहा पदरीकरणाचे काम अनेक आश्वासने आणि शक्यतांसह प्रगतीपथावर असल्याचे केंद्रीय रस्ते वाहतूक आणि महामार्ग मंत्री नितीन गडकरी यांनी ट्विट संदेशांमध्ये सांगितले आहे.
बेंगळुरू ते निदगट्टा हा भाग बेंगळुरू दक्षिण विभागातील पंचमुखी मंदिर जंक्शनपासून सुरू होतो आणि निदगट्टाच्या आधी संपतो. हा रस्ता पर्यटन आणि अर्थव्यवस्थेसाठी एक महत्त्वाचा भाग आहे कारण तो बिदाडी, चन्नापटणा, रामनगर या शहरांमधून जातो. या शहरांत आशियातील रेशीम कोशांची  सर्वात मोठी बाजारपेठ आहे. देशातील एकमेव गिधाड अभयारण्यात प्रवेश येथूनच करावा लागतो. हा रस्ता पुढे श्रीरंगपट्टणम, म्हैसूर, उटी, केरळ आणि कूर्गलाही जोडला जाईल, तो जोडला, अशी माहिती गडकरी यांनी दिली.
हा प्रकल्प पूर्ण झाल्यानंतर, सध्याची 3 तासांची प्रवास वेळ 90 मिनिटांपर्यंत कमी होईल. त्यामुळे इंधनाचा वापर आणि कार्बन फूटप्रिंट कमी होईल, असे त्यांनी सांगितले. अपघातांची संख्या कमी करण्यासाठी या प्रकल्पात वाहन अंडरपास/ओव्हरपास उपलब्ध करणे यासारख्या रस्ते सुरक्षा सुधारणांसह विशेष काळजी घेण्यात आली आहे असेही ते म्हणाले. या मार्गावरचे 6 बाह्यवळण रस्ते वाहतुकीची कोंडी कमी करतील. त्यामुळे बिदाडी, रामनगरा, चन्नरायपटना, मद्दूर, मंड्या आणि श्रीरंगपट्टणम सारख्या शहरांचे  आरोग्य, पर्यावरण सुधारेल आणि रस्ते सुरक्षेची ग्वाही मिळेल अशी अपेक्षा असल्याचे त्यांनी सांगितले.
'सबका साथ, सबका विकास' या वचनाची पूर्तता करत, पंतप्रधान नरेंद्र मोदी यांच्या दूरदर्शी नेतृत्वाखाली रस्ते वाहतूक आणि महामार्ग मंत्रालयाची पथके देशाच्या कानाकोपऱ्यात असे अनेक गतिमान प्रकल्प पूर्ण करण्यासाठी आणि समृद्धी आणण्यासाठी अहोरात्र कार्यरत आहे, असे त्यांनी पुढे नमूद केले.
पंतप्रधान कार्यालय
बिहारच्या अनेक जिल्ह्यांत वादळ आणि वीज कोसळून झालेल्या दुर्घटनांमुळे झालेल्या जीवितहानीबद्दल पंतप्रधानांकडून दुःख व्यक्त
बिहारच्या अनेक जिल्ह्यांत वादळ आणि वीज कोसळण्याच्या घटनांमुळे झालेल्या जीवितहानीबद्दल पंतप्रधान नरेंद्र मोदी यांनी दुःख व्यक्त केले आहे. मदत आणि बचावकार्य स्थानिक प्रशासनाद्वारे काळजीपूर्वक सुरु असल्याचे पंतप्रधानांनी म्हटले आहे.
ट्विटर संदेशात पंतप्रधान म्हणतात,
"बिहारच्या अनेक जिल्ह्यांत वादळ आणि वीज कोसळण्याच्या घटनांमुळे अनेकांना प्राण गमवावे लागल्याने अतिशय दुःख वाटते आहे. हे अपार दुःख सहन करण्याची शक्ती परमेश्वर त्या दुःखी कुटुंबांना देवो, अशी प्रार्थना. राज्य सरकारच्या देखरेखीअन्तर्गत स्थानिक प्रशासनाद्वारे तत्परतेने व काळजीपूर्वक मदत आणि बचावकार्य सुरु आहे."
संरक्षण मंत्रालय
सुखोई - 30 एमकेआय लढाऊ विमानातून हवेत मारा करणाऱ्या ब्राह्मोस क्षेपणास्त्राच्या विस्तारित पल्ला आवृत्तीचे यशस्वी प्रक्षेपण
नवी दिल्ली, 12 मे 2022
भारताने आज सुखोई - 30 एमकेआय लढाऊ विमानातून हवेत मारा करणाऱ्या ब्राह्मोस क्षेपणास्त्राच्या विस्तारित पल्ल्याच्या आवृत्तीचे यशस्वीरित्या प्रक्षेपण केले. विमानातून प्रक्षेपण नियोजित करण्यात आले होते आणि क्षेपणास्त्राने बंगालच्या उपसागरातील निर्धारित लक्ष्यावर थेट मारा केला.
'सुखोई - 30 एमकेआय लढाऊ विमानातून ब्राह्मोस क्षेपणास्त्राच्या विस्तारित पल्ल्याच्या आवृत्तीचे हे पहिले प्रक्षेपण होते.भारतीय हवाई दलाने सुखोई - 30 एमकेआय लढाऊ विमानातून जमिनीवर/समुद्रावर खूप दूर अंतरावर असलेल्या लक्ष्यावर अचूक हल्ला करण्याची क्षमता प्राप्त केली आहे.भारतीय हवाई दल , भारतीय नौदल, संरक्षण संशोधन आणि विकास संस्था, ब्राह्मोस एरोस्पेस प्रायव्हेट लिमिटेड आणि हिंदुस्तान एयरोनॉटिक्स लिमिटेड यांनी समर्पित आणि एकत्रित प्रयत्नांनी हे यश साध्य करण्यासाठीची देशाची क्षमता सिद्ध केली आहे. क्षेपणास्त्राची विस्तारित पल्ला क्षमता आणि सुखोई - 30 एमकेआय विमानाच्या उच्च कार्यक्षमतेमुळे भारतीय हवाई दलाला एक सामरिक पोहोच आणि भविष्यात युद्धक्षेत्रांवर वर्चस्व राखण्यासाठी क्षमता प्राप्त होईल.
S.Patil/S.Chavan/P.Malandakr
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 167
ग्राहक व्यवहार, अन्न आणि सार्वजनिक पुरवठा मंत्रालय
राष्ट्रीय सहकारी ग्राहक संघ  आणि नाफेड येत्या 20 ऑगस्टपासून  40 रुपये किलो दराने टोमॅटो ची विक्री करणार
घाऊक आणि किरकोळ बाजारात टोमॅटोच्या दरात सातत्याने घसरण असल्याने ग्राहक व्यवहार विभागाने राष्ट्रीय सहकारी ग्राहक संघ  आणि नाफेड  या संस्थांना 20 ऑगस्ट 2023 पासून 40 रुपये प्रति किलो या दराने टोमॅटोची विक्री करण्याचे निर्देश दिले आहेत.
दिल्ली-एनसीआर भागात टोमॅटोची किरकोळ विक्री 14 जुलै 2023 पासून सुरू झाली आहे. आजपर्यंत 15 लाख किलोपेक्षा जास्त टोमॅटो या दोन संस्थांनी खरेदी केले होते, ज्याची देशातील प्रमुख ग्राहक केंद्रांमधून किरकोळ ग्राहकांना सातत्याने विक्री केली जात आहे. यामध्ये दिल्ली-एनसीआर, राजस्थान , उत्तर प्रदेश  आणि बिहार  यांचा समावेश आहे.
राष्ट्रीय सहकारी ग्राहक संघ  आणि नाफेड  या संस्थांनी खरेदी केलेल्या टोमॅटोची किरकोळ किंमत सुरुवातीला 90 रुपये प्रति किलो ठरवण्यात आली होती, मात्र ग्राहकांना लाभ सुनिश्चित करण्यासाठी टोमॅटोच्या दरात झालेल्या घसरणीच्या अनुषंगाने ती आणखी कमी करण्यात आली. दिनांक 15.08.2023 रोजी टोमॅटोचे दर 50 रुपये प्रति किलो एवढे कमी करण्यात आले होते जे दिनांक 20.08.2023 पासून आणखी कमी करून 40 रुपये प्रति किलो दराने विक्री केले जाणार आहेत.
आपण हे लक्षात घेतले पाहिजे की, ग्राहक व्यवहार विभागाच्या निर्देशानुसार, राष्ट्रीय सहकारी ग्राहक संघ  आणि नाफेड  या संस्थांनी आंध्र प्रदेश, कर्नाटक आणि महाराष्ट्रातील बाजारांमधून टोमॅटोची खरेदी केली होती आणि गेल्या एका महिन्यात ज्या ठिकाणी टोमॅटोच्या दरात सर्वाधिक वाढ झालेली आहे त्या ठिकाणच्या ग्राहक केंद्रांमधून एकाच वेळी टोमॅटोची विक्रीही सुरू केली होती.
महिला आणि बालविकास मंत्रालय
चाईल्ड हेल्पलाईनवर मदतीसाठी येणाऱ्या कॉल्सच्या संख्येत तिपटीने वाढ
नवी दिल्ली, 4 जानेवारी 2019
CHILDLINE  या हेल्पलाईनवर 2017-18 या वर्षात एकूण 1,15,59,750 इतके कॉल्स केले गेले. 2013-14 मध्ये ही संख्या 38,22,081 इतकी होती. गेल्या चार वर्षात ही संख्या तिपटीने वाढली आहे. चाईल्ड हेल्पलाईन, मदतीसाठी दूरध्वनी आल्यानंतर बाल हक्क कायद्यानुसार मदतीची पावले उचलते. मुलांच्या गरजेनुसार संबंधितांच्या सहकार्याने त्यांना मदत पुरवली जाते. 2017-18 या वर्षात सरळ हस्तक्षेप करुन 2,18,266 प्रकरणात मदत केली गेली.
N. Sapre/M. Chopade/D. Rane
(Visitor Counter : 84
आरोग्य आणि कुटुंब कल्याण मंत्रालय
भारतात दैनंदिन नव्या रुग्ण संख्येत होणारी घट कायम, गेल्या 24 तासात 16,311 नवे रुग्ण
229 दिवसानंतर दैनंदिन मृत्यू 170 पेक्षा कमी
नवी दिल्ली, 11 जानेवारी 2021
भारतात गेल्या अनेक दिवसांपासून दैनंदिन नव्या रुग्ण संख्येत होणारी घट कायम आहे. गेल्या 24 तासात 16,311 नव्या रुग्णांची नोंद झाली.
भारतात दैनंदिन मृत्यूंची संख्याही कमी होत आहे. 229 दिवसानंतर 170 पेक्षा कमी दैनंदिन मृत्यूंची नोंद झाली आहे. नव्या रुग्णामध्ये घट आणि रुग्ण बरे होण्याचा उच्च दर यामुळे देशाच्या सक्रीय रुग्ण संख्येत सातत्याने घट होत आहे.
भारतातली एकूण सक्रीय रुग्ण संख्या आज 2.25 लाख  आहे. सध्याचे सक्रीय रुग्ण, एकूण पॉझीटीव्ह रुग्णांच्या 2.13% आहेत.
गेल्या 24 तासात 16,959 रुग्ण बरे झाले असून त्यांना घरी सोडण्यात आले. यामुळे एकूण सक्रीय रुग्ण संख्या 809 ने कमी झाली आहे.
एकूण बरे झालेल्यांची संख्या 10,092,909 झाली आहे. बरे झालेले आणि सक्रीय रुग्ण यांच्यातले अंतर वाढत असून सध्या ते सुमारे 99 लाख  आहे.
रुग्ण बरे होण्याचा दरही सुधारून आज 96.43% झाला आहे. जगातल्या सर्वाधिक दरापैकी हा एक दर आहे.
बरे झालेल्यांपैकी 78.56% रुग्ण 10 राज्य/ केंद्र शासित प्रदेशातले आहेत.
केरळमध्ये दैनंदिन सर्वात जास्त म्हणजे 4,659 रुग्ण कोरोनातून मुक्त झाले असून त्याखालोखाल महाराष्ट्रात 2,302 आणि छत्तीसगडमध्ये 962 जण बरे झाले.
नव्या रुग्णांपैकी 80.25% रुग्ण 9 राज्य/ केंद्र शासित प्रदेशातले आहेत.
केरळमध्ये दैनंदिन सर्वात जास्त म्हणजे 4,545 कोरोना रुग्णांची नोंद झाली. महाराष्ट्रात 3,558 नव्या रुग्णांची नोंद झाली.
गेल्या 24 तासात 161 मृत्यूंची नोंद झाली.
या पैकी सुमारे 69.57% मृत्यू 6 राज्य/ केंद्र शासित प्रदेशातले आहेत.
महाराष्ट्रात सर्वात जास्त म्हणजे दैनंदिन 34 मृत्यूंची नोंद झाली. केरळ मध्ये 23 आणि पश्चिम बंगाल मध्ये 19 मृत्यूंची नोंद झाली.U.Ujgare/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
पंतप्रधान कार्यालय
पंतप्रधान नरेंद्र मोदी यांची रशियाचे अध्यक्ष व्लादिमीर पुतिन यांच्याशी दूरध्वनीवरून चर्चा
नवी दिल्ली, 24 फेब्रुवारी 2022
रशियाचे अध्यक्ष पुतिन यांनी भारताचे पंतप्रधान नरेंद्र मोदी यांच्याशी दूरध्वनीवरून चर्चा केली आणि युक्रेन संदर्भातील ताज्या घडामोडींविषयी माहिती केली. रशिया आणि नाटो समूहादरम्यानचे मतभेद प्रामाणिक आणि गांभीर्याने केलेल्या वाटाघाटींच्या माध्यमातूनच दूर करता येतील याबाबतचा आपल्या प्रदीर्घ काळापासून असलेल्या दृढविश्वासाचा पंतप्रधानांनी पुनरुच्चार केला. हिंसाचार तातडीने थांबवण्याचे पंतप्रधानांनी आवाहन केले आणि राजनैतिक वाटाघाटी आणि विचारविनिमय या मार्गाचा अवलंब सर्व बाजूंनी करण्यासाठी प्रयत्न करण्याचा आग्रह धरला.
युक्रेनमधील भारतीय नागरिकांच्या सुरक्षेसंदर्भात विशेषतः तेथील विद्यार्थ्यांच्या वाटत असलेली चिंता पंतप्रधानांनी रशियाच्या अध्यक्षांकडे बोलून दाखवली. त्यांना युक्रेनमधून सुरक्षित बाहेर काढणे आणि भारतात परत आणणे याला भारताचे सर्वोच्च प्राधान्य असल्याची माहिती त्यांनी पुतिन यांना दिली.
यावेळी दोन्ही नेत्यांनी आपले अधिकारी आणि राजनैतिक अधिकाऱ्यांची पथके परस्पर हितांच्या मुद्यांसंदर्भात एकमेकांच्या सातत्याने संपर्कात राहतील, याबाबत सहमती व्यक्त केली.S.Thakur/S.Patil/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
रसायन आणि खते मंत्रालय
राष्ट्रीय औषध मूल्य निर्धारण प्राधिकरणाच्या रौप्य महोत्सवानिमित्त उद्या कार्यक्रमाचे आयोजन
डॉ. मनसुख मांडविया आणि भगवंत खुबा कार्यक्रमाला उपस्थित राहणार
राष्ट्रीय औषध मूल्य निर्धारण प्राधिकरणाला 25 वर्ष पूर्ण झाल्यानिमित्त उद्या नवी दिल्लीत जनपथ स्थित डॉ. आंबेडकर आंतरराष्ट्रीय केंद्र येथे एक कार्यक्रम आयोजित करण्यात आला आहे. यावेळी केंद्रीय रसायन आणि खते तसेच आरोग्य आणि कुटुंब कल्याण मंत्री डॉ. मनसुख मांडविया प्रमुख पाहुणे म्हणून उपस्थित राहणार आहेत . रसायन आणि खते आणि नवीन व नवीकरणीय ऊर्जा राज्य मंत्री विशेष अतिथी म्हणून उपस्थित राहतील. या कार्यक्रमात देशभरातील औषधनिर्माण आणि मेडटेक उपकरण उद्योग, केंद्र आणि राज्य सरकारे, मूल्य देखरेख आणि संसाधन संस्था ,नागरी संस्था , रुग्ण -समर्थन गटाचे हितधारक सहभागी होतील.
यानिमित्त उद्घाटन सत्रात, सेंटर फॉर एडव्हान्स कंप्यूटिंग  केंद्राच्या तांत्रिक सहकार्याने एनपीपीए द्वारा विकसित एकात्मिक फार्मास्युटिकल डेटाबेस मॅनेजमेंट सिस्टम 2.0 या एकात्मिक प्रतिसादात्मक क्लाउड-आधारित एप्लिकेशनचे उदघाटन केले जाणार आहे. आयपीडीएमएस 2.0 चा उद्देश ‘व्यवसाय सुलभतेला प्रोत्साहन देण्यासाठी परिचालनात समन्वय साधणे हा आहे , जे मूल्य नियंत्रण आदेश , 2013 अंतर्गत अनिवार्य विविध अर्जांच्या सादरीकरणासाठी एक खिडकी प्रदान करेल. यामुळे एनपीपीएचे कामकाज कागदविरहित होईल आणि देशभरातील हितधारकांना राष्ट्रीय औषध मूल्य निर्धारण नियामकाशी जोडण्यास मदत करेल.
त्याचबरोबर अपडेटेड वैशिष्ट्यांसह फार्मा सही दाम 2.0 ऍपचे देखील उदघाटन केले जाईल. या ऍप मध्ये ग्राहक तक्रार व्यवस्थापन प्रणाली बरोबरच स्पीच रेकॉगनिशन; औषधांचा ब्रँड शोधणे/फॉर्मूलेशन निहाय; शेयर सुविधा यासारखी वैशिष्ट्ये आहेत. उद्घाटन सत्रात राष्ट्रीय औषध मूल्य निर्धारण प्राधिकरणाच्या 25 वर्षांच्या घटनाक्रमावर आधारित प्रकाशन प्रसिद्ध करण्याचेही प्रस्तावित आहे.
ग्राहक व्यवहार, अन्न आणि सार्वजनिक पुरवठा मंत्रालय
सर्व राज्ये आणि केंद्रशासित प्रदेशांनी ‘एक देश एक शिधापत्रिका’ योजनेची त्वरित आणि संपूर्ण अंमलबजावणी करावी-केंद्रीय मंत्री रामविलास पासवान यांची सूचना
प्रधानमंत्री गरीब कल्याण योजना- एक आणि दोन, आत्मनिर्भर भात आणि इतर कल्याणकारी योजनांअंतर्गत धान्यवाटप अद्याप सुरु-रामविलास पासवान
नवी दिल्ली, 7 ऑगस्ट 2020
केंद्रीय ग्राहक व्यवहार, अन्न आणि सार्वजनिक वितरण मंत्री रामविलास पासवान यांनी आज दूरदृश्य प्रणालीच्या माध्यमातून प्रसारमाध्यमांशी संवाद साधला. प्रधानमंत्री गरीब कल्याण योजना भाग एक आणि दोन, आत्मनिर्भर भारत अभियान आणि एक देश एक शिधापत्रिका या योजनांच्या अंमलबजावणीची त्यांनी यावेळी माहिती दिली. केंद्र सरकारपुरस्कृत या योजनांचा मुख्य उद्देश सर्व शिधापत्रिका आणि बिगर शिधापत्रिका धारक गरीब जनतेला, स्थलांतरित मजूर आणि असे गरजू लोक, ज्यांचा कुठल्याही अन्नयोजनेत समावेश झालेला नाही, अशा सर्वांना अन्नधान्य आणि डाळी/चणा उपलब्ध करुन देणे हा आहे. जेणेकरून राष्ट्रोय अन्नसुरक्षा योजनेअंतर्गत, समविष्ट न झालेल्या गरीब आणि दुर्बल घटकांना या संकटकाळात अन्नधान्याची टंचाई भासू नये.
भारतीय अन्नमहामंडळाकडे पुरेसा अन्नधान्य साठा उपलब्ध आहे, अशी माहिती त्यांनी दिली. तळागाळात अन्नधान्याचे योग्य आणि पारदर्शक वाटप होत आहे की नाही, यासाठी संबधित अधिकाऱ्यांनी वेळोवेळी अकस्मात तपासणी करायला हवी तसेच वितरणाबाबत लाभार्थ्यांच्या तक्रारी असल्यास, त्यांचा निपटारा करण्यासाठी स्थानिक पातळीवरच सभा आयोजित करायला हव्यात, अशी सूचना त्यांनी केली.
एक देश एक शिधापत्रिका
एक देश एक शिधापत्रिका योजनेअंतर्गत राष्ट्रीय पोर्टबिलीटी  व्यवस्थेत आता जम्मू काश्मीर, मणिपूर, नागालँड आणि उत्तराखंड या चार राज्यांचाही एक ऑगस्टपासून समावेश झाला आहे, असे पासवान यांनी सांगितले. त्यामुळे आता देशातील एकूण 24 राज्ये/केंद्रशासित प्रदेश एक देश एक शिधापत्रिका योजनेशी जोडण्यात आली आहेत. म्हणजेच, राष्ट्रोय अन्नसुरक्षा योजनेअंतर्गत येणार्या लोकसंख्येपैकी, 65 कोटी म्हणजे 80 टक्के लोकांना आता या योजनेचा लाभ मिळणार आहे. उर्वरित राज्ये देखील मार्च 2021 पर्यंत या योजनेत सहभागी होतील, अशी आशा त्यांनी व्यक्त केली.
सुमारे 2.98 लाख शिधापत्रिकांमधून लाभार्थ्यांची नावे गाळली असल्याच्या घटनेविषयी बोलतांना पासवान यांनी सांगितले की जर ही नावे चुकून गाळली गेली असतील, तर राज्ये/केंद्रशासित प्रदेशांनी ही नावे पुन्हा समाविष्ट करावी आणि त्यांना शिधापत्रिकांचा लाभ द्यावा. एक देश-एक शिधापत्रिका योजनेबाबत त्यांच्यामंत्रालयाला राज्ये आणि केंद्रशासित प्रदेशांकडून सकारात्मक प्रतिसाद मिळत आहे, असे त्यांनी सांगितले. राज्ये आणि केंद्रशासित लवकरात लवकर आणि संपूर्णपणे या योजनेची अंमलबजावणी करावी, म्हणजे लाभार्थ्यांना कुठेही त्यांच्या हक्काचे धान्य सहज मिळू शकेल, अशी सूचना त्यांनी केली.
कोविड-19 च्या काळात सर्व राज्ये आणि केंद्रशासित प्रदेशात वेळेत अन्नधान्य पोहोचवण्यासाठी रेल्वे, जहाजबांधणी या मंत्रालयांनी केलेल्या तत्पर सहकार्याबद्दल पासवान यांनी त्यांचे आभार मानले. त्याशिवाय, भारतीय अन्न महामंडळ, केंद्रीय वखार महामंडळ, सेंट्रल रेलसाईड वेअर हाऊस कंपनी लिमिटेड , राज्यातील गोदामे आणि राज्ये/ केंद्रशासित प्रदेशातील अन्न पुरवठा विभाग या सर्व विभागांचे अधिकारी आणि कर्मचारी यांनी या संकटकाळात केलेल्या अविरत सेवेबद्दल त्यांनी साव्रांची प्रशंसा केली.D.Wankhede/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 171
अणुऊर्जा विभाग
दिनेश कुमार शुक्ला यांनी अणुऊर्जा नियामक मंडळाच्या अध्यक्षपदाची सूत्रे स्वीकारली
अणू ऊर्जा नियामक मंडळाचे माजी कार्यकारी संचालक आणि नामांकित शास्त्रज्ञ दिनेश कुमार शुक्ला यांनी अणू ऊर्जा नियामक मंडळाचे अध्यक्ष म्हणून आज, 31 डिसेंबर 2022 रोजी सूत्र स्वीकारली. या पदावर त्यांची तीन वर्षासाठी नियुक्ती करण्यात आली आहे.
दिनेश कुमार शुक्ला हे आण्विक संरक्षण या क्षेत्रातील आंतरराष्ट्रीय स्तरावरील तज्ञ म्हणून ओळखले जातात.मध्य प्रदेशातील जबलपूरच्या शासकीय अभियंता महाविद्यालयातून 1980 मध्ये मेकॅनिकल अभियांत्रिकीची पदवी घेतलेल्या शुक्ला यांनी 1981 मध्ये भाभा अणुऊर्जा संशोधन केंद्रात कामाला सुरुवात केली. ध्रुव या उच्च दर्जाच्या संशोधन अणुभट्टी उभारण्याच्या कामात त्यांचा सहभाग होता. पुढे भाभा अणुऊर्जा संशोधन केंद्रात अणुभट्टी विषयक विभागाचे प्रमुख म्हणून त्यांनी जबाबदारी स्वीकारली. 2015 मध्ये ते अणुऊर्जा नियमक मंडळ दाखल झाले. तेथे त्यांनी मंडळाचे सदस्य, अणुभट्टी संचालन सुरक्षा समितीचे अध्यक्ष आणि कार्यकारी संचालक अशा विविध जबाबदाऱ्या सांभाळल्या. फेब्रुवारी 2021 मध्ये शुक्ला हे अणुऊर्जा नियामक मंडळातून निवृत्त झाले. त्यानंतर ते अणू उर्जा व्यावसायिकांना संरक्षण आणि नियम यावर मार्गदर्शन करत आहेत.
अणुऊर्जा नियामक मंडळाची स्थापना राष्ट्रपतींनी 15 नोव्हेंबर 1983 रोजी अणुऊर्जा कायदा, 1962 द्वारे प्राप्त झालेल्या अधिकारांचा वापर करून त्याअंतर्गत विशिष्ट नियामक आणि सुरक्षा कार्ये पार पाडण्यासाठी केली होती.
रस्ते वाहतूक आणि महामार्ग मंत्रालय
बॅटरीवर चालणाऱ्या वाहनांना  नोंदणी प्रमाणपत्र जारी करणे किंवा नुतनीकरणासाठी शुल्कात सवलत देणाऱ्या प्रस्तावाची प्रारुप अधिसुचना रस्ते परिवहन आणि महामार्ग मंत्रालयाने केली जारी
रस्ते आणि महामार्ग मंत्रालयाने 27 मे, 2021 रोजी एक अधिसूचना जारी केली आहे. या अंतर्गत केंद्रीय मोटार वाहन नियम, 1989 मधे आणखी एक सुधारणा केली आहे. बॅटरीवर चालणाऱ्या वाहनांना नोंदणी प्रमाणपत्र जारी करणे किंवा त्यांच्या नुतनीकरण आणि नव्या नोंदणीचे चिन्ह प्राप्त करण्यासाठीच्या शुल्कामध्ये सूट देण्याचा प्रस्ताव आहे.
ई-मोबीलिटीला प्रोत्साहन देण्यासाठी ही अधिसूचना जारी केली आहे. सर्वसामान्य जनता आणि संबंधित घटकांकडून याबाबत मते मागवली आहेत. अधिसूचनेचा मसुदा जारी झाल्यानंतर सूचना/ मते तीस दिवसांच्या आत पाठवायची आहेत.
मंत्रिमंडळ
भारत आणि बांगलादेश यांच्या सामायिक सीमेवर असलेल्या कुशियारा नदीमधून प्रत्येकी 153 क्युसेक पाणी काढून घेण्याबाबतच्या सामंजस्य कराराला मंत्रिमंडळाने दिली मंजुरी
नवी दिल्ली, 28 सप्टेंबर 2022
पंतप्रधान नरेंद्र मोदी यांच्या अध्यक्षतेखालील केंद्रीय मंत्रिमंडळाने आज भारत प्रजासत्ताक आणि बांगलादेश यांच्यातील सामंजस्य कराराला कार्योत्तर मान्यता दिली, ज्याअंतर्गत सामायिक सीमेवरील कुशियारा नदी मधून भारत आणि बांगलादेश प्रत्येकी 153 क्युसेक पर्यंत पाणी काढू शकतील.
भारताचे जलशक्ती मंत्रालय आणि बांगलादेशचे जलसंपदा मंत्रालय यांच्यात 6 सप्टेंबर 2022 रोजी, भारत आणि बांगलादेश त्यांच्या वापराच्या पाण्याच्या गरजेसाठी कोरड्या हंगामात  सामायिक सीमेवरील कुशियारा नदीमधून प्रत्येकी 153 क्युसेक पाणी काढून घेण्याबाबत सामंजस्य करारावर स्वाक्षरी करण्यात आली.
या सामंजस्य करारामुळे आसाम सरकार कुशियारा नदीच्या पात्रातून कोरड्या हंगामात  153 क्युसेक पाणी काढून घेऊ शकेल. या काळात उभय देशांकडून होणाऱ्या पाणी उपशावर लक्ष ठेवण्यासाठी दोन्ही देशांचे एक संयुक्त देखरेख पथक स्थापन केले जाईल.S.Kane/V.Yadav/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(